Public procurement notice: Contract Award Notice
Published: 2025-03-07
Buyer: Szegedi Tudományegyetem
Country: HU
Region: HU333
Contract type: Works
Procedure: Open procedure
CPV classification: 45000000: Construction work | 45300000 | 45310000 | 45315100 | 45350000
Estimated value: 1753354750 HUF
Award criteria: quality, price
EU fund: eu-funds

Technical requirements: Értékelési szempontok: I. Minőségi kritérium értékelési szempont: 1. M.2.1. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap) 2. M.2.2. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap) 3. M.2.3. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap) 4. M.2.4. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-36 hónap) II. Ár értékelési szempont 5. Összesített nettó ajánlati ár (HUF) Az értékelés módszere: Az ajánlatok értékelésének szempontja a legjobb ár-érték arány [Kbt. 76. § (2) bekezdés c) pont]. Az értékelés során adható pontszám alsó és felső határa valamennyi értékelési szempont esetében: 0-10 pont; Egyenes arányosítás (1.-4. értékelési szempont), fordított arányosítás (5. értékelési szempont) A Kbt. 77. § (1) bekezdése alapján az adott ajánlati elem legkedvezőbb szintje: • 1.-3. értékelési szempont: 48 hónap • 4. értékelési szempont: 36 hónap Ajánlatkérő a fenti értéknek megfelelő, vagy az annál még kedvezőbb vállalásokra egyaránt az adható pontszám felső határával azonos számú pontszámot ad. A Kbt. 77. § (1) bekezdése alapján az adott ajánlati elem legkedvezőtlenebb szintje: • 1.- 4. értékelési szempont: 0 hónap. Az értékelés során adható pontszám alsó és felső határa valamennyi értékelési szempont esetében: 0-10 pont; Részletesen a Közbeszerzési Dokumentáció szerint.
A nyertes ajánlattevő feladata egy ciklotron technológián alapuló radiofarmakon készítményeket előállító gyártóüzem kivitelezése, mely elsősorban a PET/CT vizsgálatokhoz használt FDG radiotracer állít elő. Az építési beruházással létrejövő épület nettó hasznos alapterülete: 232,34 m2 A beruházással létrejövő üzem elsődleges célja ciklotron technológiával sugárzó izotópok (F18, O15, bővítés után N13 és C11) létrehozása, majd ezekből radiogyógyszerek gyártása, in-vitro készítményként. A gyártóüzem épített infrastruktúrája és gyártási technológia beépített eszköz készlete egy komplex egységet (továbbiakban: Rendszer) képez. Mivel az építési beruházás tárgyát képező gyártóüzem által előállított termékek, és maga a gyártási folyamat is sugárterheléssel jár, ezért ennek csökkentése érdekében önárnyékolással rendelkező, teljesen automata ciklotron alapú gyártási technológia került betervezésre. Minden betervezett beépített gyártó eszköz integráltan működik a teljes gyártóüzemmel, a sugárzó félkész termékek zárt izotóp kinyerő rendszeren közlekedik a gyártási folyamat többi berendezéséhez. A sugárzó ion termékeket minimum 7 MeV proton energiával szükséges előállítani. A gyártóüzem tervezett termelési kapacitásához egy 2 órás ciklotron ciklus alatt minimum 1,5 Ci F18 kerüljön elállításra, de az ideális mennyiség 2,5 Ci. O15 izotóp esetén 10 perces ciklus mellett minimum 50 mCi. A létrehozandó Rendszernek azonban alkalmasnak kell lennie N13 vagy C11 izotóp előállításához targettekkel való bővítésre is. A gyártási folyamat teljes egészében minimum C szintű tisztaterekben zajlik, melyeken belül az elhatárolt terekben (sugárvédelmi és manipulációs fülkék) A szintű tisztatásági feltételek is teljesülnek. A nyertes ajánlattevő által kialakítandó C szintű tisztaterű helyiségek alapterülete összesen: nettó 46,06 m2. A beruházás eredményeként létrejövő épület egy épülettömeget alkot, azonban szerkezetileg két részre bontható. Az új épület a belépő oldalon egy sugárvédelmi szempontból felügyelt terület besorolású részlegből, majd egy ellenőrzött bejáratú, ellenőrzött terület besorolású ciklotron-radiokémia helyiségcsoportból áll. A gyártóüzembe a kazánház felől lehet belépni. Az épületnek a sugárvédelmi szempontból felügyelt területnek kijelölt területén helyezik el a személyzeti öltözőt és vizesblokkot a személyzeti tartózkodót (teakonyha: 9,21 m2), a nyersanyag ellenőrző helyiséget (12,96 m2), valamint az eladás céljából termelt radiofarmakon-kiadó helyiséget (expediáló) (6,85 m2). A felügyelt terület besorolású belépő részlegről ellenőrzött bejárat kialakítású bejáraton át lehet belépni a ciklotron-radiokémia helyiségcsoport ellenőrzött területére Az ellenőrzött terület személyzeti belső folyosóján át közelíthető meg a radiokémia tiszta terébe vezető személyzeti zsilip (1,38 m2) és tisztatéri öltöző (6,74 m2). A tisztatéri zsilipen túl, a tisztatéri belső folyosón át juthatunk a radiokémia tiszta terű gyártó (24,26 m2) és fejlesztő meleglaboratóriumába (24,53 m2). A ciklotron teremben helyezik el a pozitron bomló radionuklidokat gyártó önárnyékolt ciklotront és a felaktivált alkatrészeket tároló hulladéktárolót. A ciklotron terem (34,77 m2) betonfalakkal körülvett külön helyiség, amibe rövid bejárati labirintuson (árnyékolt közlekedő szakasz) át lehet belépni. A beépítésre tervezett gyártó technológia egy pozitron emissziós tomográfia (PET) pozitív béta bomló radioizotópjainak a gyártására kifejlesztett és alkalmazott, önárnyékolt orvosi gyorsító. A berendezés olyan rögzített végenergiájú izokrón ciklotron, amelyikkel elektron fölösleggel feltöltött, tehát negatív hidrogén-ion nyalábot gyorsítanak, majd az elektronokat egy szén fóliával lefosztva, a felgyorsított nyalábot pozitív proton-áramként kivezetve magreakciók keltése céljából a target anyagával ütköztetik. A ciklotron működése közben, a ciklotron teremben, a ciklotron árnyékolásától 1-2 méterre (10-20) μSv/h körüli intenzitású gamma, valamint (10-20) μSv/h körüli intenzitású neutron sugárzási tér mérhető. Ez a sugárzási tér meglehetősen inhomogén, egyes irányokban a feltüntetett átlagos dózisteljesítményeket jelentősen meghaladó „kifúvások” is mérhetőek. A ciklotron terem falai normál betonból (2,35 t/m3) készülnek, vastagságuk 40 cm. A bejárati labirintus betonfalának a hossza 2,5 m, a betonfal vastagsága 30 cm.A födém ennek megfelelően sugárvédelmi előírásoknak megfelelően készítendő el, folytonos kivitelben. A ciklotronban előállított radioizotópok árnyékolt padlócsatornában, az épületbe épített transzport-vezetéke(ke)n érkeznek a radiokémia radiofarmakont előállító automatikus szintetizáló (jelző) az épülettel egybe épített forró fülkéibe. A radioaktív anyagot (folyadék, gáz) szállító technológiai vezetékek 80 mm x 80 mm keresztmetszetű árnyékolt padlócsatornában futnak. A padlócsatorna árnyékolása bontható legyen. Az árnyékolás 20 cm széles, 5 cm vastag ólomtéglákból álljon. Az árnyékolt padlócsatornából való kilépési ponttól a forrófülkébe történő belépésig a transzport vezetékek ismét csak 50 mm vastag ólomidom árnyékolás mögött futnak. A beépített forró fülkék mind a hat irányban árnyékoltak, melyeket az épülettel egybe építetten, a meleglabor tisztatéri és nem tisztatéri részének határ területére kell telepíteni, oldalfalat képezve. Az árnyékolások anyaga ólom. A fülke típusától függően az ólom árnyékolás vastagsága: 60-80 mm. A radiofarmakonok előállítása során, a sugárvédelmi követelmények teljesítése mellett a humán célú gyógyszergyártás vonatkozó követelményeit is be kell tartani, emiatt a félkész termékeket kezelő forrófülkékben magasabb A-szintű tisztasági körülményeket kell biztosítani. A Rendszerrel kapcsolatos ajánlatkérői elvárásokat jelen az üzemre vonatkozó építési engedély, kiviteli tervdokumentáció, technológiai leírás és a műszaki leírás (továbbiakban együttesen: Közbeszerzési Dokumentáció) határozza meg.
1. M.2.1. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap)
2. M.2.2. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap)
3. M.2.3. pontra megjelölt szakember alkalmassági követelményen felüli, az alkalmassági követelményben előírtakkal azonos tárgyú többlet szakmai tapasztalata (0-48 hónap)


Winner: Enermen Kft.
Award value: 6171033896
Number of bids: 4